《寄汪彦章内翰》
宋代·李正民

文华风采压时流，惠政春温著六州。才向卞山归旧隐，忽寻湘水泛扁舟。

愚溪胜践今亲见，清境西偏几客游。皋壤山林皆可乐，不须重作畔牢愁。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。